TEHTÄVÄT - kirjallisuus
a) Kirjallisuuteen tutustuminen
· Etsi kirjastosta neljä (4) varhaiskasvatuksen ilmaisun eri muotoihin liittyvää tietokirjaa. 
· Voit hakea kirjoja eri hakusanoilla: varhaiskasvatus, ilmaisu, musiikkikasvatus, taide, kuvallinen ilmaisu, kuvataidekasvatus, sanataide jne.
· Kirjoita ylös kirjojen tekijät ja kirjojen nimet.
· Kuvaa lyhyesti jokaisen kirjan sisältö.
· Mikä kirjoissa oli hyödyllistä lastenohjaajan näkökulmasta? Miten voisit hyödyntää kirjaa omassa työssäsi lastenhoitajana/ lastenohjaajana?
· Mitä uutta opit itse tehtävästä? 

Tehtävä 1 – Kirjakassi 1-2 -vuotiaille
· Etsi kirjastosta kohderyhmälle sopivia kirjoja
· Etsi mahdollisimman monesta eri kirjastoluokasta, eli eri tyyppisiä kirjoja
· ensikirjat, katselukirjat, koskettelukirjat, kurkistuskirjat, kuvakirjat ja äänitehostekirjat
Tehtävä 2 – Kirjakassi 4-5 -vuotiaille
· Etsi kirjastosta kohderyhmälle sopivia kirjoja
· Etsi mahdollisimman monesta eri kirjastoluokasta, eli eri tyyppisiä kirjoja
· koskettelukirjat, kurkistuskirjat, kuvakirjat, äänitehostekirjat, tietokirjat, lorukirjat, satukirjat ja sarjakuvat
Kokoa kumpaankin ”kassiin” 10-15 kirjaa. Ota kirjan kannesta kuva ja kirjoita ylös kirjan tekijä(t) ja kirjan nimi (sekä halutessasi luokan, josta löytyy). Palauta tehtävä yhtenä tiedostona opettajalle.

Tutustu kirjaston musiikkiosastoon ja etsi sieltä lasten laulukirjat. Valitse yksi laulukirja, joka on ilmestynyt lähiaikoina. Varmista, että kirjaan kuuluu CD, ellet osaa lukea nuotteja.
1. Tee kirja-arvostelu, jossa arvioit mm. kirjan käyttökelpoisuutta lastenohjaajan työssä.
2. Valitse kirjasta yksi laulu ja mieti, miten sen voi opettaa lapsille. Kirjoita miten ohjaisit laulun. Voit halutessasi myös opettaa laulun omalla työpaikallasi. 
Kirja-arvostelun ohjeet:
· Kirjan tekijä(t) ja kirjan nimi.
· Mitä mieltä olet kirjan ulkoasusta ja kuvituksesta?
· Onko kirjassa jokin teema?
· Miten kirjassa on huomioitu lasten mielenkiinnon kohteet?
· Ovatko laulut mukaansa tempaavia ja helposti opittavia?
· Ovatko laulut lasten kanssa laulettavia vai lapsille laulettavia?
· Vertaa teosta muihin vastaaviin teoksiin?
· Suosittelisitko kirjaa ja miksi? Montako tähteä 1-5 antaisit?
